《和光道元日书事二首 其一》
宋代·华镇

芜城池苑尽荒残，春到长思竞秀山。谷口风和莺已出，天南日转雁初还。

千家帘幕峰峦上，百里笙歌水竹间。记得当年行乐事，韶光不放片时閒。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。